钦定古今图书集成/方舆汇编/职方典/第1040卷 > 寺观附
## 钦定古今图书集成/方舆汇编/职方典/第1040卷 > 寺观附

本府。〈闽县侯官县附郭。〉

开元寺　在县治东芝山之南。梁太清三年建。旧曰灵山，寻改“大云。” 唐初曰龙兴，开元二十六年以年号改今名。旁有庄严寺，宋庆历中，合二寺地重建，更名开元庄严禅寺，明为祝釐之所。佛殿南有亭，又南为灵源阁。亭东有平怀堂，堂北有经院，院有铁佛，高数丈，下有古井。

万岁寺　在九仙山之西，有塔曰“定光塔。” 唐天祐元年，闽王审知建。梁开平中，祝天子寿，取其名也。宋乾道中，丞相史浩改为华封定光寺。明正德十二年修，万历十一年重修，寻废。四十年修葺。

法云寺　，在九仙之南，五代唐清泰元年建，初名地藏通文寺，宋大中祥符三年赐额，“明宣德。”

中重修。有千佛阁、吸翠亭。

法海寺　在罗山下，本孟司空宅也。初，寺在城南，后徙城西。晋开运二年，唐兵压境，迁今所为“兴福院。” 宋祥符中，改今名。有罗山堂、金积园、万缘堂诸胜。嘉靖初废。万历己亥，复为寺。

庆城寺　在县治东北。本王延羲宅。石晋天福七年，舍为“永隆金身罗汉院。” 宋祥符三年赐金额并高丽铜佛二、石笋小木塔。今废。

普光塔寺　在城东甘棠坊内，宋熙宁五年建，有塔五级。今塔毁，寺仅数楹，后壁有宋画金碧佛像。

安福寺　，在丁戊山上。唐咸通十三年建，梁乾化二年闽王审知建。木塔七层，俗呼“新塔” ，今废。神光寺　，在乌石山之麓。唐为金光明院，后改名“大云。” 大中间为监军孟彪南庄，越岁舍为寺。宣宗夜梦神人发光殿庭，览奏异之，赐今名。成化十九年重建。有絓月兰若、紫云禅窟、悫头石。仁王寺　，在神光寺西。石晋天福三年建，初名“道清天王院” ，后更今名。洪武间修，万历甲午重建。有雨花阁、横山楼。

南涧寺　在神光寺东。梁大通六年，苏清舍宅为之。唐乾宁二年，闽王创天王殿。三年，号南涧护国，以居涧旁，故名。有石佛像。

石塔寺　在南涧寺东。唐贞元十五年，德宗诞节，观察使柳冕以石建塔，赐名“贞元。” 晋天福二年，王延羲重建。永乐、宣德、景泰、成化间，屡修葺。今废，一塔仅存。

《地平伽瑜》教寺　在乌石山北，元至正十七年建。明景泰六年，改为法禅寺，俗呼“地平堂。” 今废为养正书院，复改为提学道。

五百罗汉寺　在乌石山之麓，本雪峰廨院。梁贞明五年，闽王审知梦僧数百，奕奕有光，所至有双桧并池，旦寻而得之，改今名。今废为常丰仓。

华林寺　，在越王山之麓。宋乾德三年建。初名“越王吉祥禅院” ，正德间赐今额。旧有《转轮经藏》，今圮。

大中寺　在锺山。梁太守袁士俊舍宅为之。隋改为鸿业寺。唐初更名“福唐” ，大中四年，赐今额。旧有定慧塔、八百罗汉像、观音像，今废。

乾元寺　在城北，本无诸旧城也。晋太康中迁城以为绍因寺。唐乾元三年赐额。有琴石、金鸡井、饮马池。今废。

迎仙道院　在浦尾官园前。宋时迎白玉蟾居此，嘉定二年赐额。

西河道院　在眉寿坊内。元大德九年建，傍有元坛祠。

剑池院　，在越王山剑池之上，唐元和十四年建。

涌泉院　明改为寺。有华严台、妙峰阁、一多庵、痴坐轩、憨睡室、无尽门。嘉靖二十一年为火所焚，今仅存白云廨院在山趾。

东禅宝峰寺　在白马山，郡人郑昭勇舍宅为之。旧改为“报恩光孝寺” ，元至正中重建。有放生池、芙蓉阁、东野亭、蔡襄书扁、“清阴亭。” 明成化三年改今名，嘉靖间废。

宝月寺　在易俗里。唐乾宁初建。宋乾道六年，为功德院，改“广因报先院。” 明永乐元年重建为寺。今废。

华严寺　在埔头。宋太平兴国八年建，即地藏塔院也。其地本唐翁承赞故宅，有昼锦亭、狎鸥池，今废。

大乘爱同寺　在东山。梁大同六年置大乘，十二年置爱同，唐大中十一年合为一，宋元祐中为功德院。中有夜光台、神僧室、放生池，今废。文殊般若寺　在东山。唐景龙四年建，咸通中赐额，成化七年重建。寺后有山，相传产金沙。今废。

圣泉寺　在东山。唐景龙元年，僧怀一见二禽翔噪于地，㔉得泉，因建寺，旧名“法华。” 先天二年，赐今额。

吉祥寺　在横山。宋景祐元年建，成化间重建。嘉靖间毁，万历初复建。

报恩光孝寺　在时昇里。宋崇宁二年建于浮桥之南。危亭百级，波光入户，真江南之胜也。政和初，改天宁万寿禅寺。绍兴十三年，改今名。内藏六庵、海月亭、来薰亭今废。

瑞迹寺　在甘泉山之东，唐咸通元年建，明万历初重建。

龙瑞寺　在永南里，唐建。

云林寺　在永南里，宋建。

真隐院　在永福里。唐光化二年建。地近西峡，往来必憩于此。有“且止堂” ，今为公馆。

方山寺　在方山。陈天嘉元年建。有阿育王塔及石坛、石床、石棋局。有唐贾岛《章敬国师碑铭》。枕峰寺　，在西峡渡南。宋建隆元年建，候潮者每憩于此。明正统九年重建。

吉祥寺　在枕峰寺傍，宋景祐初建，明成化间重建。

梁山寺　在还珠里。宋建，今废。

混元堂　在绍惠里。元建，今废。

灵洞寺　在至德里，唐建。

太平兴国寺　在光裕里。旧名“咸通般若” ，宋赐今名，今废。

云门寺　在云门山。宋绍兴初，大慧禅宗杲居此。嘉定中建寺，明永乐间重建。

石泉寺　在江左里，明洪武二年建。

衡山寺　在江右里，唐景福二年建。

西禅寺　在永钦里怡山，一名域山寺，即王霸所居也。五代唐长兴中更名“长庆。” 宋天圣中修葺。明宣德二年重建。有奎华阁、明远亭、紫翠亭、放生池。

雪峰崇圣禅寺　唐乾符间，僧义存登山巅，遇雪，留宿其上。闽王问义存曰：“师住象骨山有何异？” 师曰：“山顶暑月犹有积雪。” 王曰：“可名雪峰。” 人之，其徒益盛。蓝文卿施田七千馀亩，乃建寺。旧名应天雪峰禅院。宋太平兴国间赐今额。明宣德间重建。

超山报国寺　在十三都。超山隔江沿浦而入，有山超然突起，故名。元泰定初建。

洪山寺　在横山桥西，旧废。明正德间重建，万历六年重修。

妙峰寺　在洪江妙峰山之巅。

精严寺　在七都。唐长兴二年建。有妙观亭、“独露庵、金界亭、绿阴亭、喜见亭、华峰亭” ，俱宋元符间葺治，明洪武间重修。

石松寺　一名“石嵩” ，在三都。宋大中祥符三年建。初名“灵凤。” 绍兴十年，僧天石于石上种松，因易今名。明成化九年重修，万历间复建。

仙宗寺　在六都。五代唐同光二年建，元至正二十二年重建。有宝峰亭、白鹤岭、洗钵池、昙花磴、枢松关、金鸡岩、卓锡泉、垂萝径。

龙安守　在三都历山。唐乾宁元年建，明成化三年重建。

岐江寺　在仙崎江浒

安元寺　在五都，宋建，明正统中修。

双峰寺　在水西。唐咸通五年，僧师复自小箬双髻峰移建今所。观察使李瓒请赐寺额“奉先寺　” ，在三都。梁乾化三年建。

报恩寺　在一都，唐天复三年建。

禅林寺　在六都，五代唐天成五年建。

灵隐寺　在八都古灵。唐咸通二年建。又有安德院，唐大中初建；灵源院，宋嘉祐中建。

安林寺　在九都。宋大观三年建。

南禅寺　在十四都。五代唐乾化三年建。石泉寺　在十四都。宋乾德三年建。

南山寺　在三十五都，宋庆历间建。

报恩院　在九都。宋至和元年建，今废。

隆寿保福寺　在二都郡厉坛之北。陈天嘉二年建。初名“唐安” ，明洪武初重建，赐今额。

昇山灵岩寺　在飞来山巅，陈天嘉三年建。九峰寺　在兴城里。唐大中二年创，咸通二年赐名“九峰镇国禅院” ，明万历间重建。

寿山广应寺　在稷下里，唐光启三年创，明万历初重建。

翠微院　在兴城里。唐天成元年置，明重修芙蓉寺　在稷下里。唐太和七年建，咸通八年赐额“延庆禅院。” 宋太平兴国间改名兴国禅院。今废。

元沙寺　在昇山下。五代梁开平元年建。宋绍兴间为功德院。有熙春台、不溢泉、鬼磨石、仙昇岩、静游亭及宗一禅师塔院。明永乐间重建为寺。

凤池寺　在凤池山。五代汉乾祐元年建。宋绍兴间为颜岐功德院。有擢秀亭、翠微亭、览辉亭、凤池轩、华池阁。建炎二年进士题名于此。玉泉寺　在万安桥西，唐建。宋景祐二年重建。有荔枝轩。

弥陀寺　在九都。以上五寺俱废。

太平地藏院　在铜盘山，后唐同光四年建。林洋寺　在遵化里。唐天福元年建，明初废，万历辛亥重建。

灵云寺　在十九都。旧名“灵峰” ，明嘉靖间建。雪峰庵　在福星坊内，本雪峰寺廨院，今废。九仙观　在九仙山之巅。宋崇宁二年建，旧名天宁万寿观。绍兴间改“报恩广孝” ，寻更“光孝。” 政和间郡守黄裳增创楼阁。元至正初改今名。永乐间重修。有寥阳殿，今存。喜雨楼、玉皇阁今圮。万历辛卯重修。

嵩岳观　，在丁戊山之南，称“中山蒿岳崇福行宫” ，今废。

紫极宫　，在英达坊内，唐建，今移在还珠门。《叫佛庵　》，在华林寺西北，明初建。

越山庵　在华林寺东，万历中建。

冲真道观　在登云坊。元至正二十年建，有“瀛航亭。” 正统初修，成化间重修。

海印庵　在东禅寺傍。元至正间，僧云谿建，号“梅边小隐” ，又曰“水竹幽居。”

元妙观　在东岳庙东。闽时建为东华宫。宋祥符中，称天庆观。元元贞初改今名。明正德间重修。

栖云庵　在金鸡山之巅。明嘉靖间建。

双溪庵　在孝义里双溪，旧神光庄也。明初建“金山塔庵　” 在洪江之浒。有一小阜，砌石为桥，以达于庵。

寻山庵　在七都。陈大建元年建，今废。

冲虚宫　在西禅山东，唐贞元中建。旧在山南，隆庆间移建今所，俗呼“西宫。”

古田县

吉祥寺　在县后。宋太平兴国四年建，有石塔七级。明成化间重修。

天王资福圣禅寺　在二都。唐天宝六年建。初为天王院。宋大中祥符八年，赐今额。明万历十六年重修，又名“大吉寺。”

资福寺　在八都。宋熙宁七年建。

开宝寺　在八都。宋开宝元年建。

灵瑞寺　在九都。唐咸通元年建，明成化间重建。

极乐寺　在十二都。唐天宝元年建。明永乐、成化、万历间皆重修。有息见亭、贞日轩、放生池、伏虎庵。

天王寺　在十五都，唐中和二年建。

弥勒寺　在十六都。宋大中祥符四年建。灵圣寺　在十六都。宋大中祥符三年建。皈依寺　在十六都。梁开平四年建。

齐云寺　在十七都。宋治平三年建。

凤栖寺　在十七都。宋景德四年建。

上生寺　在十七都。宋显德四年建。

慈云寺　在二十都，宋乾德二年建。

鹫峰寺　在二十三都。宋元祐七年建。

宝林寺　在二十四都，宋乾德二年建。

灵峰寺　在二十五都。宋太平兴国二年建，明万历间再建。

宝庆寺　在二十六都。五代唐长兴元年建。双峰寺　在二十七都。唐咸通元年建。

白莲寺　在二十七都。宋开宝二年建。

北岩寺　在二十八都。宋雍熙元年建。

灵岩寺　在二十八都。宋太平兴国二年建。锦福寺　在二十九都。宋建隆元年建。

布金寺　在三十都。宋大中祥符元年建。善庆寺　在三十都。宋崇宁二年建。

南泉寺　在三十都，后唐清泰元年建。

宝泉寺　在三十都，宋建隆二年建。

宝兴寺　在三十一都。五代唐长兴二年建。凤林寺　在三十五都。五代唐天成三年建。禅林寺　在三十五都。明景泰四年建。内有“狮子石。”

保福寺　在三十七都。宋建隆二年建。

瑞云寺　在三十七都。宋庆历元年建。

秀峰寺　在四十都。五代汉乾祐元年建，宋祥符八年赐今额。有放生池、龙爪石。

幽岩寺　在四十一都。五代晋天福五年建，明洪武十一年重建。

保福观音寺　在四十一都。宋开宝七年建。长生寺　在四十三都。唐光启二年建。

瑞岩寺　在四十三都。宋庆历四年建。

广胜寺　在四十四都，唐咸通元年建。

观音寺　在四十四都。宋太平兴国二年建。西峰寺　在四十五都。唐开元元年建，明成化间重修。

大国寺　在四十六都。唐咸通二年建，明永乐二年重建。

牛头寺　在一都，一名“大云。” 五代唐天成五年。

建有“白云堂” 、“寒林轩。”

宝峰寺　在十都，周显德七年建。以上二寺俱废。

仙楼道院　在五华山上，邑人祷雨于此。醴泉道院　在仙亭山下。元时建。

金仙庵　在十四都

翠屏庵　在十五都，明洪武间建。

紫极宫　在县坊

栖真观　在玉华山巅。元延祐间建，明成化十年重建。

闽清县

白云寺　在十七都贺恩里。宋景祐三年建。有仙峰巨石。

报恩普贤寺　在护仁里，五代梁贞明二年建。有《放生双溪堂》。

积善院　在县南盖平里。宋大中祥符三年建，右丞许将读书处也。今废。

龙门庵　在鼎峰之阳。宋邑人林正卿建。“圆通庵　” 在宣政里。又有“兴福庵” ，宋开宝三年建。

泗水庵　宋景德四年建。

芹山观　在钟南山之左，亦名“仙源道观。” 旧传白玉蟾炼丹处。元末废，明初重建。

金沙堂　在金沙里，宋绍兴二十九年建。明正统四年重修。

长乐县

天王寺　在县西隅。唐大中七年建。初，有檀木溯江潮而上，牧童取之，夜中发光。里人林锜梦其木谓“我北方毗沙门天王。” 遂舍宅为寺，赐额灵感天王。寺有天王阁、烟萝亭、望江亭、乐寿台、松石峰，今多颓圮。

南山三峰塔寺　在县西隅登高山。宋崇宁间建。建炎间造塔七级。明永乐十一年重修。西峰寺　在六都。五代梁开平二年建，元至正九年重修。

当阳寺　在七都柏山之麓，唐咸通六年建，有二堂，曰《山月、雷音》。

资寿寺　在九都。宋太平兴国二年建，治平中修。有“芬兰” 、“祖意” 二轩。

竹林寺　在十二都。唐大中十一年，林𪟝舍宅为寺，有藏经宝函，乾德中得之于海上，以巨螺乘之，发函，乃《妙莲经》也。寺后有龟山寺，背有白龙岩，乃唐末甘蔗洲白龙院。

光严寺　在十三都。陈大建中，里人严光舍宅为之。宋元丰间建照山堂，又有瀑布泉、龙泽潭。灵峰寺　在十九都。唐大中七年建。初名“龙龛寺” ，八年赐今额。有香炉、灵山、天池诸胜。明万历间重修。

岩泉报恩寺　在二十一都，唐天复二年建。有寂照轩、宏源洞。

灵山寺　在二十一都。唐咸通九年建，十年赐额，明永乐十五年重修。

祥云寺　在方安里，唐光化二年建。初因潭中有龙，名曰“龙澍。” 宋治平初，避讳改今名。

崇信寺　在大宏里，宋建隆二年建。

皇恩寺　在二十三都。五代梁太清元年建，唐咸通九年赐额。

碁山寺　在二十四都，唐咸通二年建。

观音寺　在县东隅。唐咸通四年，邑人光禄大夫王想舍宅为之，今废为察院。

五云寺　在十七都。唐建，今废。

秀峰院　在嵩平里，唐长兴二年建。

瑞峰院　在同荣里。周广顺二年，太保王绍齐以开山僧居岩间，常有烟云覆盖以为瑞，始创院，有垂露亭。以上二寺俱废。

龟石庵　在十都。宋绍兴元年建。庵前有石如龟，故名。

仙源庵　在十二都，宋乾道元年建。元至正二十三年重修。

宝溪庵　在十三都，元天历元年建。

宝林庵　在十四都，宋雍熙二年建。

仁寿庵　在十四都。元至正二年建。

瑞应庵　在十六都，宋绍兴四年建。

西石庵　在二十一都西石岩。元至正二十一年建。

尚书庵　在二十一都。宋绍兴间，郑丙读书于此，后官尚书，故名。

东林庵　在大宏里广石。明嘉靖十三年重修。涌泉庵　在大宏里雁峰之麓。有泉涌出，故名。董塘观　在十四都董塘岭。

真元观　在十六都。宋至和元年建。

东华观　在县治东北。宋开宝元年建，今废。观音堂　在岱边，元至正二十五年建。

泗洲堂　在十九都。唐开元中建，宋绍兴中重建。

连江县

大中玉泉寺　在县西里许玉泉山之麓。隋大业元年建。唐天宝中，浮屠百馀引泉自给，寿高强健，御赐今名。明永乐、成化间俱修。

石门寺　在新安里覆釜山下。唐中和元年建。成化三年，僧绘图以进，诏赐今额。

宝积寺　在二十七都。宋嘉祐二年建，明正统元年重建。

龙兴寺　在嘉贤下里。宋建隆元年建，明景泰四年重建。

宝应寺　在仁贤里白岩，唐乾宁三年建，张莹尚书读书其中，夜间钟鼓自鸣，正统元年重建。清洋寺　在贤义里东塘坡，五代周广顺元年建，明景泰间重建。

龙漈报恩寺　在安义里尖山。唐乾宁九年建，明景泰四年重修。

报国寺　在保安里东村，宋熙宁三年建，初名“安国。” 元至正十一年重修。

光化寺　在保安里茶洋。唐乾宁元年建。宋咸淳三年赐参知政事常挺为功德院，更名“报国宁观寺” ，后复今名。

龙卧寺　在钦平上里。隋仁寿三年建，明正统四年重建。

护国天王寺　在钦平上里。唐大中二年建，旧名“竹林。” 咸通间赐今额。明成化二十年重建。崇寿寺　在县西。宋天圣四年建，明宣德七年重建。以上三寺俱废。

宝林院　在中鹄里。唐大中六年建，有独觉岩。观音庵　在清河里江边。唐大中元年建，明洪武间重建，历三年复建，有塔。

宝华岩庵　在玉泉山之右。唐大中元年建，明永乐十七年重修。

龙兴观　在钦平下里。宋景定二年，常挺以龙兴废寺田请改为观。明永乐十二年重修。清隐观　在中鹄里。元至正四年建。

元都观　在永贵里小澳岭头。

三仙观　在安德里。元至正十五年建。

罗源县

水陆寺　在县西笃行坊，即旧县址也。五代周显德四年建，明洪武三十二年改为公馆，成化三年复为寺。内有甘泉。

金粟寺　在临济里，五代唐清泰五年建。有妙喜洞，刻石于山半。

圣水寺　在莲花山下，宋绍圣三年建。有笔砚峰、龙虎岩、仙源泉、弥陀石、玉井、金钟潭、栖云洞、眠鹤亭。

崇寿寺　在新丰上里。五代唐天成二年建，有放生池。又一在宝胜山中，亦曰“崇寿寺。”

庆田寺　在安金里，唐建。

雪峰寺　在临济里，宋建。

龙华寺　在徐公里，五代唐建。

圣寿寺　在罗平里，五代唐建，明弘治间重修。龙兴寺　在罗平下里，宋建，明嘉靖间重修。应德寺　在新顺里，唐建。

旃檀寺　在黄重下里，唐建。

曹山寺　在黄重下里，五代周建。

凤山寺　在霍口，唐建。

信安寺　在拜井里吕洞，唐建。

白塔寺　在铁嶂山下。宋开宝二年建，今毁。西溪庵　在县治南，明景泰三年重建。其地溪水清泚，林木繁茂。

洞宫天庆观　在县东北。唐天宝七年建，有八仙亭。

永福县

方广寺　在保安里方广岩下。五代汉乾祐二年建，后毁，明永乐十四年重建。

重光寺　在县南开平里。唐大中二年建。宋宣和二年改为神霄宫。建炎元年，复为寺。有放生池、罗汉阁。明隆庆三年重建。

能仁寺　在县西南旧保德里。群峰峭拔，寺介其中。五代唐天祐二年建。初名“寄林” ，僧无爽结庐于此。清泰二年更名“瑞峰。” 宋政和中更今名。有放生池。

极乐岩寺　在县东北十五里。宋大中祥符二年建，明隆庆间重建。

名山寺　在二十都高盖山之下。唐明德元年建。五代唐天成中赐今额。有东西二石室。

枕烟寺　在县东八十里。唐永徽元年建。越峰院　在开平里。宋开宝元年建，有玩芳亭。龙泉寺　在县东六十里。唐咸通十年建，今废。云际院　在待旦里。唐大中五年建，有苏老亭。今废。

三清观　在县东，旧名“东岳庙” ，宋端平元年更今名。

福清县

圣迹寺　在县北隅。五代唐天成五年建，明弘治间重修。有灵源洞、放生池。

瑞岩寺　在新安里，宋宣和四年建，明洪武二十三年重建。

灵石寺　在清源里。唐大中四年建，宋天圣初重修。有“仙人碑” 、蟠桃坞等十胜。

黄蘗寺　在县西南清远里。唐贞元五年建，院名“般若堂” ，德宗赐名“建福禅寺” ，明重建。

安福寺　在清远里。唐大中间建，宋嘉祐间重建。有“熟梅轩。”

天竺寺　在方兴里，唐咸通间建。相传仙人汲泉碾茶处。

敛石寺　在敛石山下，唐建，明隆庆间重建。应峰寺　在清源里，唐大中间建。

天王寺　在县北遵义里。梁大通二年建，初名“法建” ，唐咸通二年赐今额。

延庆寺　在新安里。五代唐长兴间建，初名“灵矅” ，宋天圣中赐今额。山泉甘冽，所产茶异常品。福兴寺　在化南里。宋庆历四年建，明洪武二年重建。

灵隐寺　在龙仁寺旁，宋政和五年建。有不溢泉、平步台、小龙潭、海月庵。

重兴寺　在西南光贤里，五代周显德二年建。初为庵，名“大悲” ，至是拓之，乃更今名。旁有石高峰、石马泉。

新兴寺　在光贤里，宋太平兴国中建。本崇福院旧址，翁仁凯庐墓之所。

瑞峰寺　，在海口。城东北龙山之巅。有石浮屠七级，可观海日。

福山寺　在新丰里。唐时建，郑侠读书处也。以上三寺俱废。

玉峰道院　在县治西塘边。元至正二十五年建。明永乐八年重修。

福真观　在海口城，宋元祐七年建，政和二年赐额。中有丹井，为道士林知源修炼处。